Diari Oficial de la Generalitat Valenciana


Sumari del DOGV 5929, del 09-01-2009 (2008/14809)

RESOLUCIÓ de 17 de desembre de 2008, de la Universitat Jaume I, per la que es convoquen concursos d'accés a places de cossos docents universitaris.
---------------------------------------------------------------------------------------------------------------------------------------------------

### Dades del document

Número de DOGV
:   5929

Data del DOGV
:   09-01-2009

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2008/14084


Data del document
:   17-12-2008

Organisme emissor
:   Universitat Jaume I de Castelló

Tipus de document
:   Resolució

Anàlisi jurídica

 Descriptors 

:   * concurs administratiu
    * universitat

RESOLUCIÓ de 17 de desembre de 2008, de la Universitat Jaume I, per la que es convoquen concursos d'accés a places de cossos docents universitaris. [2008/14971]
De conformitat amb el que disposa l'article 63 de la Llei orgànica 6/2001, de 21 de desembre, d'universitats (d'ara en avant, LOU), modificada per Llei orgànica 4/2007, de 12 d'abril, en el Reial decret 1313/2007, de 5 d'octubre, pel que es regula el règim dels concursos d'accés a cossos docents universitaris (d'ara en avant RDA) i en virtut de l'acord de data 11 de desembre de 2008 del Consell de Govern de la Universitat Jaume I, aquest Rectorat, fent ús de les competències previstes en l'article 73 dels Estatuts de la Universitat Jaume I, aprovats per Decret 252/2003, de 19 de desembre, del Consell de la Generalitat (d'ara en avant EUJI), convoca concurs d'accés a les places que es relacionen en l'annex I d'aquesta resolució, d'acord amb les bases següents:
Primera. Aquest concurs es regirà pel que disposa la LOU; el RDA; els EUJI, i per la Llei 7/2007, de 12 d'abril, per la que s'aprova l'Estatut bàsic de l'empleat públic, així com per aquestes bases i, amb caràcter supletori, pel que preveu la Llei 30/1992, de 26 de novembre, de règim jurídic de les administracions públiques i del Procediment administratiu comú, modificada parcialment per la Llei 4/1999, de 13 de gener (d'ara en avant LRJ-PAC) i en la legislació general de funcionaris civils de l'estat.
Segona. Per a ser admès en aquest concurs es requereixen els següents requisits generals:
a) Nacionalitat. Ser espanyol, tindre la nacionalitat d'altres estats membres de la Unió Europea o tindre la nacionalitat de qualsevol dels altres estats en els quals, en virtut dels tractats internacionals subscrits per la Unió Europea i ratificats per l'estat espanyol, siga aplicable la lliure circulació de treballadors en els termes en què s'haja definit en el Tractat Constitutiu de la Unió Europea.
També podran ser admesos el cònjuge, els descendents i els descendents del cònjuge, tant dels ciutadans espanyols com dels nacionals dels altres estats membres de la Unió Europea o dels estats els quals, en virtut de tractats internacionals subscrits per la Unió Europea i ratificats per l'estat espanyol, siga aplicable la lliure circulació de treballadors en els termes en els quals s'haja definit en el Tractat Constitutiu de la Unió Europea, siga quina siga la seua nacionalitat, sempre que els cònjuges no estiguen separats de dret i, pel que fa als descendents, tinguen menys de vint-i-un anys o siguen majors d'aquesta edat, però visquen a càrrec dels seus progenitors.
Així mateix, podran participar els aspirants de nacionalitat estrangera no comunitària, quan, en l'estat de la seua nacionalitat, als espanyols se'ls reconega aptitud legal per ocupar, en la docència universitària, posicions anàlogues a les dels funcionaris dels cossos docents universitaris espanyols, a tal efecte, el Consell d'Universitats sol·licitarà informe dels ministeris d'afers exteriors i d'administracions públiques.
En el moment de presentació de la sol·licitud de participació en el procés selectiu, haurà d'acreditar-se la nacionalitat, i també, si escau, el vincle de parentiu, i el d'estar vivint a càrrec dels progenitors, d'acord amb el que preveu l'article 8 del Reial decret 543/2001, de 18 de maig, sobre accés a l'ocupació pública de l'administració general de l'estat i els organismes d'aquesta, públics de nacionals d'altres estats als quals els és aplicable el dret a la lliure circulació de treballadors.
L'acreditació de la nacionalitat i la resta de requisits exigits en la convocatòria, es realitzarà mitjançant els documents corresponents, certificacions per les autoritats competents del país d'origen traduïts a l'espanyol, que serà la llengua oficial en la que tindrà lloc el desenvolupament de les proves i el coneixement de la qual s'exigirà a tots els participants. Amb aquest fi, se celebrarà una prova de coneixement, de la que estaran exempts els concursants de nacionalitat espanyola i els que acrediten estar en possessió del diploma d'espanyol com a llengua estrangera.
b) Edat. Tindre setze anys complits i no excedir els setanta anys d'edat.
c) No haver estat separat, mitjançant expedient disciplinari, del servei de cap de les administracions públiques (de l'estat o de l'autonòmica, de la local o la institucional), ni trobar-se inhabilitat per a l'exercici de les funcions públiques. Els aspirants amb nacionalitat no espanyola han d'acreditar, igualment, que no es troben incursos en cap sanció disciplinària o condemna penal que impossibilite l'accés a la funció pública en el seu estat d'origen.
d) No patir cap malaltia ni estar afectat per cap limitació física o psíquica incompatible amb l'exercici de les funcions corresponents al cos del funcionariat docent universitari.
Tercera. A més dels requisits generals, els candidats han de complir amb els següents requisits específics:
a) Podran presentar-se als concursos d'accés els que hagen estat acreditats d'acord amb el que estableixen els articles 12 i 13 i disposicions addicionals primera, segona, tercera i quarta del RD 1312/2007, de 5 d'octubre, pel que s'estableix l'acreditació nacional per a l'accés als cossos docents universitaris.
Així mateix, podran presentar-se els que resulten habilitats d'acord amb el que estableix el Reial decret 774/2002, de 26 de juliol, pel que es regula el sistema d'habilitació nacional per a l'accés a cossos de funcionaris docents universitaris i el règim dels concursos d'accés, de conformitat amb el que estableix l'article 4 del Reial decret 1313/2007.
S'entendrà que les persones habilitades per a càtedres d'escola ho estan per a professorat titular d'universitat.
b) No podran formar part del present concurs d'accés les persones que es troben incurses en la prohibició continguda en l'article 9.4 del Reial decret 1313/2007, és a dir, aquells que no hagen ocupat durant, almenys, dos anys una plaça anteriorment obtinguda per concurs d'accés en una altra universitat
c) Els requisits enumerats en la base segona i en aquesta base s'han de complir en la data de finalització del termini de presentació de sol·licituds i mantindre's fins al moment de la presa de possessió com a funcionari de carrera.
Quarta. Les persones que vulguen prendre part en la prova selectiva han de presentar el model oficial de la sol·licitud que s'adjunta en l'annex II, que s'adreçarà al rector de la Universitat Jaume I, i que es presentarà al Registre de la Universitat Jaume I, sense perjudici del que disposa l'article 38.4 de la Llei 30/1992, de 26 de novembre, de règim jurídic de les administracions públiques i del procediment administratiu comú. El termini començarà a partir de l'endemà a la data de la publicació en el Diari Oficial de la Generalitat Valenciana o en el Butlletí Oficial de l'Estat i finalitzarà transcorreguts vint dies hàbils des de l'última publicació. Junt amb la sol·licitud que s'adjunta en l'annex II, s'ha d'entregar la documentació següent que acredita els requisits necessaris per participar en aquest concurs:
a) Fotocòpia del document nacional d'identitat vigent. En el cas de no ser espanyol, s'ha de presentar una fotocòpia del document acreditatiu de la nacionalitat, targeta d'identitat o una fotocòpia del passaport.
b) Certificacions on s'acredita el compliment dels requisits específics que assenyala la base tercera per participar en el concurs d'accés.
c) Justificant d'ingrés o abonament, mitjançant el resguard original de la transferència bancària de la quantitat de 26,29 euros, en concepte de drets d'examen, en el compte corrent de la Universitat Jaume I (número 3851930526 de Bancaixa, entitat 2077, sucursal 0580 de Castelló de la Plana).
La falta del pagament d'aquests drets durant el termini de presentació d'instàncies no és esmenable.
Cinquena. Una vegada finalitzat el termini de presentació de sol·licituds, el rector de la Universitat Jaume I dictarà una resolució, en un termini màxim de quinze dies hàbils, declarant aprovada la llista provisional d'admesos i exclosos, i s'hi indicarà, respecte a aquests últims, la causa de la seua exclusió. Aquesta resolució es publicarà en el tauler d'anuncis i en la pàgina web del Servei de Recursos Humans (http://www.uji.es/CA/serveis/rec-hum/, accediu a «Convocatòries en vigor», a continuació, «Accés funcionari de carrera», «Concurs d'accés al cos de funcionaris docents» i, finalment, busqueu la convocatòria concreta).
Contra aquesta resolució, les persones interessades podran presentar reclamació o correcció corresponent davant del Rectorat en el termini de deu dies hàbils, comptadors des de l'endemà a la publicació de l'anunci o, bé, resoldre en el mateix termini, el motiu de l'exclusió.
Finalitzat el termini de reclamacions i resoltes aquestes, el rector dictarà una resolució per aprovar la llista definitiva de candidats admesos i exclosos, que es notificarà en la manera anteriorment establerta.
Sisena. Les composicions de les comissions són les que figuren a l'annex I d'aquesta convocatòria.
D'acord amb el que estableix l'article 6.4 del Reial decret 1313/2007, de 5 d'octubre, els currículums dels membres de les comissions de selecció es troben publicats en la pàgina web del Servei de Recursos Humans ((http://www.uji.es/CA/serveis/rec-hum/, accediu a «Convocatòries en vigor», a continuació, «Accés funcionari de carrera», «Concurs d'accés al cos de funcionaris docents» i, finalment, busqueu la convocatòria concreta) i poden consultar-se en el mateix Servei.
En virtut de l'article 26.1 de la LRJ-PAC, la comissió quedarà vàlidament constituïda sempre que assistisquen a l'acte de constitució tots els seus membres.
Una vegada constituïda la comissió, per a les successives actuacions d'aquesta, el president ha de citar tots els membres assistents a l'acte de constitució.
Si algun membre de la comissió constituïda no assistira a alguna de les actuacions de la mateixa, decaurà com a membre de la comissió, sense que escaiga ja cap substitució.
Perquè les actuacions de la comissió siguen vàlides, han de comparèixer almenys el president i el secretari.
Una vegada aprovada la llista definitiva de candidats admesos i exclosos, el president de la comissió dictarà una Resolució convocant tots els candidats admesos per realitzar l'acte de presentació, amb indicació de dia, lloc i hora de la seua celebració.
Ambdues resolucions han de ser notificades als seus destinataris amb una antelació mínima de deu dies naturals, respecte a la data de l'acte per al qual són convocats.
Setena. La comissió ha de constituir-se dins dels quatre mesos següents a la publicació de la llista definitiva de candidats admesos en aquesta convocatòria.
Vuitena. En l'acte de presentació, que serà públic, els concursants entregaran al president de la comissió la documentació següent:
a) Currículum acadèmic, docent i investigador, en triple versió i un exemplar de les publicacions i documents acreditatius dels que consigna el currículum.
b) Projecte docent que la persona candidata proposa desenvolupar si obté la plaça a la qual concursa; el projecte s'ha d'ajustar a les especificacions establertes en aquesta convocatòria.
c) Projecte d'investigació que la persona candidata proposa desenvolupar si obté la plaça a la qual concursa; aquest projecte s'ha d'ajustar a les especificacions establertes en aquesta convocatòria.
Igualment, en l'acte de presentació es determinarà, mitjançant un sorteig, l'orde d'actuació dels candidats i es fixaran el lloc, la data i l'hora del començament de les proves, que no podran realitzar-se abans de 24 hores des del mencionat acte, circumstàncies que la comissió farà públiques.
Així mateix, es fixarà el termini durant el qual els candidats podran examinar la documentació presentada pels altres aspirants.
Novena. El concurs d'accés constarà d'una única prova, que serà pública i es realitzarà en el centre on tinga la seu el departament al qual estiga adscrita la plaça. Consistirà en l'exposició oral, en audiència pública, del currículum acadèmic, docent i investigador del concursant, del projecte docent i d'investigació que proposa realitzar en relació amb el perfil de la plaça, altres mèrits que en aquest concórreguen, així com contrastar les seues capacitats per a l'exposició i debat, davant de la comissió, en la corresponent matèria o especialitat, durant el temps màxim que la comissió establisca en els criteris d'avaluació fixats en el moment de l'acte de constitució. S'entendrà com a projecte docent i d'investigació l'exposició de les línies bàsiques de docència i investigació que el candidat pretén desenvolupar en el supòsit de ser-li adjudicada la plaça.
Finalitzada la prova, la comissió deliberarà i cada un dels membres d'aquesta emetrà un vot amb informe raonat sobre la valoració de cada un dels concursants, que s'ha d'ajustar als criteris aprovats per la comissió, no sent possible l'abstenció. Si hi ha unanimitat, aquests informes poden substituir-se per un informe únic i raonat de la comissió.
La comissió pot concloure el procediment selectiu, dins de les seues competències, amb alguna de les propostes següents: amb la cobertura de la plaça convocada o amb la no provisió de la mateixa.
La proposta que corresponga es farà pública en el tauler d'anuncis del lloc on s'haja celebrat la prova.
Desena. Per al supòsit de cobertura de la plaça, la comissió elevarà al Rectorat una proposta motivada, amb una valoració individualitzada de cada candidat i amb assignació de puntuació numèrica, que tindrà caràcter vinculant, per orde de preferència dels candidats, per a la proposta del seu nomenament, si escau, sense que es puga excedir en la mateixa el nombre de places convocades a concurs.
Junt amb la proposta, i en el termini de set dies hàbils següents a la finalització de les proves, el secretari de la comissió ha d'entregar en la Secretaria General de la Universitat, tota la documentació relativa a les actuacions de la comissió, així com una còpia de la documentació entregada per cada candidat, la qual, una vegada finalitzat i ferm el procés selectiu, podrà ser tornada si així ho sol·liciten.
Contra les propostes de les comissions seleccionadores dels concursos d'accés d'acreditats, els candidats podran presentar reclamació, davant del Rectorat, conforme al procediment establert en l'article 10 del Reial decret 1313/2007, de 5 d'octubre, en el termini de deu dies, comptadors a partir del següent al de la publicació
Onzena. Les persones candidates proposades per a la provisió de places han de presentar en el Registre General de la Universitat o per qualsevol dels altes procediments assenyalats en l'article 38.4 de la LRJAP-PAC, en el termini de vint dies, comptadors a partir de la data de publicació en el tauler d'anuncis del Servei de Recursos Humans, la documentació acreditativa següent:
a) Fotocòpia compulsada del document nacional d'identitat o, en el cas de no ser espanyol, del document oficial equivalent que acredite la nacionalitat en vigor.
b) Certificació mèdica oficial que acredite la possessió de la capacitat física i psíquica necessària per al desenvolupament de les funcions pròpies del professorat universitari.
c) Declaració jurada de no haver estat separat per resolució ferma d'expedient disciplinari, del servei de cap administració pública (de l'estat, autonòmica, local o institucional), ni estar inhabilitat per sentència ferma per a l'exercici de les funcions públiques.
Si es tracta de nacionals dels restants estats membres de la Unió Europea o d'algun estat al qual, en virtut dels tractats internacionals celebrats per la Unió Europea i ratificats per Espanya, s'aplique la lliure circulació de treballadors, aquests han d'acreditar, mitjançant declaració jurada o promesa que no es troben incursos en sanció disciplinària o condemna penal que impedisca, en el seu estat, l'accés a la funció pública, de conformitat amb el que estableix l'article 7.2 del Reial Decret 543/2001, de 18 de maig.
d) Documentació acreditativa de reunir els requisits que estableix l'article 4 del RDA.
Les persones que tinguen la condició de funcionaris públics de carrera en actiu estaran exemptes de justificar la documentació i els requisits, però han de presentar certificació del ministeri o l'organisme al qual estiguen adscrites per acreditar aquesta condició i totes les circumstàncies que consten en el seu full de serveis.
Dotzena. El nomenament, com a funcionari docent de carrera, l'efectuarà el rector, posteriorment a la presentació, per part del candidat proposat, de la documentació acreditativa dels requisits establerts en la base anterior.
En cas que el concursant proposat no presente oportunament la documentació requerida, el rector de la Universitat procedirà al nomenament del següent concursant en l'ordre de valoració formulat, una vegada presentats els documents als quals es refereix la base dotzena de la present convocatòria en el termini que s'habilite a l'efecte.
El nomenament, que serà inscrit en el corresponent registre de personal, ha d'especificar la denominació de la plaça: el cos i l'àrea de coneixement i el centre al qual s'adscriu i també el número corresponent en la relació de llocs de treball. El nomenament s'ha de publicar en el BOE i en el Diari Oficial de la Generalitat Valenciana, i comunicat a la Secretaria General del Consell de Coordinació Universitària.
Tretzena. La presa de possessió s'ha de fer en el termini de 20 dies, des de l'endemà de la publicació del nomenament, moment en el qual, el candidat proposat adquirirà la condició de funcionari docent universitari del cos del qual es tracte amb els drets i deures que li són propis.
El candidat nomenat no podrà participar en un nou concurs d'accés per a places de la mateixa categoria i àrea de coneixement de la mateixa universitat o d'una universitat diferent, fins que no hagen transcorregut dos anys des de la data de la seua presa de possessió.
Norma final. Contra aquesta resolució es pot interposar recurs contenciós administratiu en el termini de dos mesos, comptadors des de l'endemà de la publicació, d'acord amb l'article 8.3 de la Llei 29/1998, de 13 de juliol, reguladora de la jurisdicció contenciosa administrativa, segons la redacció de la Llei orgànica 19/2003, de 23 de desembre.
No obstant això, alternativament, les persones interessades podran optar per interposar un recurs de reposició, en el termini d'un mes, comptador des de l'endemà de la data de la publicació, davant del mateix òrgan que la va dictar. En aquest cas, no es podrà interposar el recurs contenciós administratiu fins que no recaiga una resolució expressa o presumpta del recurs de reposició, d'acord amb el que disposen els articles 116 i següents de la Llei 30/1992, de 26 de novembre, de règim jurídic de les administracions públiques i del procediment administratiu comú, modificada per la Llei 4/1999, de 13 de gener (BOE de 14 de gener).
Castelló de la Plana, 17 de desembre de 2008.- El rector: Francisco Toledo Lobo.
ANNEX I
Cos: Catedràtics d'universitat
Classe de convocatòria: concurs d'accés
1. Àrea de coneixement: Traducció i Interpretació
Departament al qual està adscrita: Traducció i Comunicació.
Activitats que ha de realitzar qui obtinga la plaça: docència i investigació en Traducció General B (anglès) - A1 (espanyol).
Nombre de places: Una.
Plaça número: 11184.
Comissió titular:
President: Pilar Elena García, catedràtica d'universitat de l'àrea de coneixement Traducció i Interpretació, de la Universitat de Salamanca.
Vocal I: Purificación Fernández Nistal, catedràtica d'universitat de l'àrea de coneixement Traducció i Interpretació, de la Universitat de Valladolid.
Vocal II: Ángela María Collados Ais, catedràtica d'universitat de l'àrea de coneixement Traducció i Interpretació, de la Universitat de Granada.
Comissió suplent:
President: José Miguel Santamaría López, catedràtic d'universitat de l'àrea de coneixement Traducció i Interpretació, de la Universitat del País Basc.
Vocal I: Frederic Chaume Varela, catedràtic d'universitat de l'àrea de coneixement Traducció i Interpretació, de la Universitat Jaume I de Castelló.
Vocal II: Juan Jesús Zaro Vera, catedràtic d'universitat de l'àrea de coneixement Traducció i Interpretació, de la Universitat de Màlaga.
Cos: Professor titular d'universitat
Classe de convocatòria: concurs d'accés
1. Àrea de coneixement: Traducció i Interpretació
Departament al qual està adscrita: Traducció i Comunicació.
Activitats que ha de realitzar qui obtinga la plaça: Docència: Traducció Especialitzada Català-Espanyol; Investigació: codi UNESCO 5701.12 Traducció.
Nombre de places: Una.
Plaça número: 11989.
Comissió titular:
Presidenta: Amparo Hurtado Albir, catedràtica d'universitat de l'àrea de coneixement Traducció i Interpretació, de la Universitat Autònoma de Barcelona.
Vocal I: María del Carmen África Vidal Claramonte, catedràtica d'universitat de l'àrea de coneixement Traducció i Interpretació, de la Universitat de Salamanca.
Vocal II: Isabel García Izquierdo, titular d'universitat de l'àrea de coneixement Traducció i Interpretació, de la Universitat Jaume I de Castelló.
Comissió suplent:
President: Fernando Toda Iglesia, catedràtic d'universitat de l'àrea de coneixement de coneixement Traducció i Interpretació, de la Universitat de Salamanca.
Vocal I: Dorothy Kelly, titular d'universitat de l'àrea de coneixement Traducció i Interpretació, de la Universitat de Granada.
Vocal II: Josep Marco Borillo, titular d'universitat de l'àrea de coneixement Traducció i Interpretació, de la Universitat Jaume I de Castelló.
2. Àrea de coneixement: Biblioteconomia i Documentació
Departament al qual està adscrita: Traducció i Comunicació
Activitats a realitzar per qui obtinga la plaça: Docència: Documentació Aplicada a la Traducció; Investigació: codi UNESCO 5701.06 Documentació i 5701.12 Traducció.
Nombre de places: Una.
Plaça número: 11846.
Comissió titular:
President: María Pinto Molina, catedràtica d'universitat de l'àrea de coneixement Biblioteconomia i Documentació, de la Universitat de Granada.
Vocal I: María del Carmen África Vidal Claramonte, catedràtica d'universitat de l'àrea de coneixement Traducció i Interpretació, de la Universitat de Salamanca.
Vocal II: José Antonio Cordón García, titular d'universitat de l'àrea de coneixement Biblioteconomia i Documentació, de la Universitat de Salamanca.
Comissió suplent:
President: Gloria Rokiski Lázaro, catedràtica d'universitat de l'àrea de coneixement Biblioteconomia i Documentació, de la Universitat Complutense de Madrid.
Vocal I: María José Recoder Segellares, titular d'universitat de l'àrea de coneixement Biblioteconomia i Documentació, de la Universitat Autònoma de Barcelona.
Vocal II: Rafael Aleixandre Benavent, científic titular de l'Institut d'Història de la Medicina i de la Ciència López Piñero, CSIC-Universitat de València.
3. Àrea de coneixement: Mecànica de Fluids
Departament al qual està adscrita: Enginyeria Mecànica i Construcció.
Activitats a realitzar per qui obtinga la plaça: Docència: Mecànica de Fluids, Investigació: Fluids Bifàsics. Termohidràulica.
Nombre de places: Una.
Plaça número: 11579.
Comissió titular:
President: Enrique Cabrera Marcet, catedràtic d'universitat de l'àrea de coneixement de Mecànica de Fluids, de la Universitat Politècnica de València.
Vocal I: César Dopazo García, catedràtic d'universitat de l'àrea de coneixement de Mecànica de Fluids, de la Universitat de Saragossa.
Vocal II: Carlos Martínez Bazán, catedràtic d'universitat de l'àrea de coneixement de Mecànica de Fluids, de la Universitat de Jaén.
Comissió suplent:
President: Ignacio González Loscertales, catedràtic d'universitat de l'àrea de coneixement de Mecànica de Fluids, de la Universitat de Màlaga.
Vocal I: Enrique Cabrera Rochera, professor titular d'universitat de l'àrea de coneixement de Mecànica de Fluids de la Universitat Politècnica de València.
Vocal II: Norberto Fueyo Díaz, catedràtic d'universitat de l'àrea de coneixement de Mecànica de Fluids, de la Universitat de Saragossa.
4. Àrea de coneixement: Química Analítica
Departament al qual està adscrita: Química Física i Analítica.
Activitats a realitzar per qui obtinga la plaça: Docència: Química Analítica Avançada, Investigació: Anàlisi de fàrmacs mitjançant cromatografia líquida micel·lar.
Nombre de places: Una.
Plaça número: 11414.
Comissió titular:
Presidenta: María Celia García Àlvarez-Coque, catedràtica d'universitat de l'àrea de coneixement de Química Analítica, de la Universitat de València.
Vocal I: Juan José Baeza Baeza, titular d'universitat de l'àrea de coneixement de Química Analítica, de la Universitat de València.
Vocal II: Josep Esteve Romero, titular d'universitat de l'àrea de coneixement de Química Analítica, de la Universitat Jaume I de Castelló.
Comissió Suplent:
President: Guillermo Ramis Ramos, catedràtic d'universitat de l'àrea de coneixement de Química Analítica, de la Universitat de València.Vocal I: José Vicente Gimeno Adelantado, professor titular d'universitat de l'àrea de coneixement de Química Analítica, de la Universitat de València.
Vocal II: Rosa María Llusar Barelles, titular d'universitat de l'àrea de coneixement de Química Física, de la Universitat Jaume I de Castelló.